23.4.2014 Jurnalul Oficial al Uniunii Europene L 120/1 II (Acte fără caracter legislativ) DECIZII DECIZIA COMISIEI din 20 martie 2014 privind echivalențele între categoriile de permise de conducere [notificată cu numărul C(2014) 1625] (Text cu relevanță pentru SEE) (2014/209/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2006/126/CE a Parlamentului European şi a Consiliului din 20 decembrie 2006 privind permi- sele de conducere (), în special articolul 13 primul paragraf, întrucât: (1) Directiva 2006/126/CE prevede că toate permisele de conducere eliberate de statele membre, inclusiv cele care au fost eliberate înainte de data punerii în aplicare a principiului recunoaşterii reciproce, ar trebui să fie recunoscute reciproc. (2)  Principiul recunoaşterii reciproce a permiselor de conducere implică recunoaşterea tuturor drepturilor conferite unui titular de permis în conformitate cu dispozițiile de drept intern în vigoare la acel moment. (3) Directiva 2006/126/CE prevede că statele membre ar trebui să stabilească echivalențele între categoriile de permise de conducere eliberate înainte de punerea în aplicare a respectivei directive și cele definite la articolul 4 din directivă. Comisia ar trebui să-și dea acordul cu privire la aceste echivalențe, într-o formă juridică având caracter obligatoriu. (4) Ca urmare a aderării Croației la Uniune, este necesar să se includă permisele de conducere emise de această țară în tabelele de echivalențe instituite prin Decizia 2013/21/UE a Comisiei ()). (5) De la momentul adoptării Deciziei 2013/21/UE, Republica Cehă, Germania, Grecia, Italia, Slovenia și Suedia au comunicat corecții ale echivalențelor care au fost autorizate prin decizia menționată. (6)  Prin urmare, Decizia 2013/21/UE ar trebui abrogată, ADOPTĂ PREZENTA DECIZIE: Articolul 1 Prezenta decizie se aplică tuturor permiselor de conducere valabile eliberate în statele membre şi aflate în circulație. () JOL403, 30.12.2006, p 18. ()) Decizia 2013/21/UE a Comisiei din 18 decembrie 2012 privind echivalenţele între categoriile de permise de conducere (JO L 19, 221.2013,p.1).